1.

Anexa VI (partea ARA) se modifică după cum urmează: (a) la punctul ARA.GEN.125 se adaugă următoarea literă (c): „(c) Autoritatea competentă a statului membru furnizează agenției cât mai repede posibil informațiile semnificative din punctul de vedere al siguranței provenite din rapoartele de securitate a informațiilor pe care le-a primit în temeiul punctului IS.I.OR.230 din anexa II (partea IS.I.OR) la Regulamentul de punere în aplicare (UE) 2023/203”; (b) după punctul ARA.GEN.135 se introduce punctul ARA.GEN.135A cu următorul text: „ARA.GEN.135A Reacția imediată la un incident sau o vulnerabilitate în materie de securitate a informațiilor cu impact asupra siguranței aviației (a) Autoritatea competentă implementează un sistem de colectare, analizare și difuzare corespunzătoare a informațiilor referitoare la incidentele și vulnerabilitățile în materie de securitate a informațiilor cu impact potențial asupra siguranței aviației, care sunt raportate de organizații. Aceste activități se desfășoară în coordonare cu orice altă autoritate relevantă responsabilă cu securitatea informațiilor sau securitatea cibernetică în interiorul statului membru, pentru a se spori coordonarea și compatibilitatea sistemelor de raportare. (b) Agenția implementează un sistem pentru analizarea corespunzătoare a oricăror informații relevante semnificative din punctul de vedere al siguranței primite în conformitate cu punctul ARA.GEN.125 litera (c) și pentru furnizarea fără întârzieri nejustificate către statele membre și Comisie a oricăror informații, inclusiv recomandări sau măsuri corective de întreprins, necesare pentru ca acestea să reacționeze în timp util la un incident sau o vulnerabilitate în materie de securitate a informațiilor cu impact potențial asupra siguranței aviației care implică produse, piese, echipamente neinstalate, persoane sau organizații supuse dispozițiilor Regulamentului (UE) 2018/1139 și ale actelor sale delegate și de punere în aplicare. (c) La primirea informațiilor menționate la literele (a) și (b), autoritatea competentă ia măsuri adecvate pentru abordarea impactului potențial al incidentului sau vulnerabilității în materie de securitate a informațiilor asupra siguranței aviației. (d) Măsurile luate în conformitate cu litera (c) se notifică imediat tuturor persoanelor sau organizațiilor care trebuie să le respecte în temeiul Regulamentului (UE) 2018/1139 și al actelor sale delegate și de punere în aplicare. Autoritatea competentă din statul membru notifică aceste măsuri în egală măsură agenției și, atunci când sunt necesare acțiuni combinate, autorităților competente ale celorlalte state membre vizate.”; (c) la punctul ARA.GEN.200 se adaugă litera (e) cu următorul text: „(e) În plus față de cerințele de la litera (a), sistemul de management instituit și menținut de autoritatea competentă trebuie să respecte anexa I (partea IS.AR) la Regulamentul de punere în aplicare (UE) 2023/203, pentru a asigura managementul corespunzător al riscurilor în materie de securitate a informațiilor care pot avea un impact asupra siguranței aviației.”; (d) punctul ARA.GEN.205 se modifică după cum urmează: (i) titlul se înlocuiește cu următorul text: „ARA.GEN.205 Atribuirea de sarcini”; (ii) se adaugă litera (c) cu următorul text: „(c) În ceea ce privește certificarea și supravegherea conformității organizației cu punctul ORA.GEN.200A, autoritatea competentă poate atribui sarcini entităților calificate în conformitate cu litera (a) sau oricărei autorități relevante responsabile cu securitatea informațiilor sau securitatea cibernetică în interiorul statului membru. Atunci când atribuie sarcini, autoritatea competentă se asigură că: 1. toate aspectele legate de siguranța aviației sunt coordonate și luate în considerare de entitatea calificată sau de autoritatea relevantă; 2. rezultatele activităților de certificare și de supraveghere desfășurate de entitatea calificată sau de autoritatea relevantă sunt integrate în dosarele generale de certificare și de supraveghere ale organizației; 3. propriul sistem de management al securității informațiilor, instituit în conformitate cu punctul ARA.GEN.200 litera (e), acoperă toate sarcinile de certificare și de supraveghere continuă efectuate în numele său.”; (e) la punctul ARA.GEN.300 se adaugă litera (g) cu următorul text: „(g) În ceea ce privește certificarea și supravegherea conformității organizației cu punctul ORA.GEN.200A, în plus față de respectarea dispozițiilor de la literele (a)-(f), autoritatea competentă examinează orice aprobare acordată în temeiul punctului IS.I.OR.200 litera (e) din prezentul regulament sau al punctului IS.D.OR.200 litera (e) din Regulamentul delegat (UE) 2022/1645 în urma ciclului de audit de supraveghere aplicabil și ori de câte ori sunt implementate modificări ale domeniului de activitate al organizației.”; (f) după punctul ARA.GEN.330 se introduce punctul ARA.GEN.330A cu următorul text: „ARA.GEN.330A Modificări ale sistemului de management al securității informațiilor (a) În ceea ce privește modificările gestionate și notificate autorității competente în conformitate cu procedura prevăzută la punctul IS.I.OR.255 litera (a) din anexa II (partea IS.I.OR) la Regulamentul de punere în aplicare (UE) 2023/203, autoritatea competentă include examinarea unor astfel de modificări în supravegherea sa continuă, în conformitate cu principiile stabilite la punctul ARA.GEN.300. În cazul în care se constată o neconformitate, autoritatea competentă notifică acest lucru organizației, solicită modificări suplimentare și acționează în conformitate cu punctul ARA.GEN.350. (b) În ceea ce privește alte modificări care necesită o cerere de aprobare în conformitate cu punctul IS.I.OR.255 litera (b) din anexa II (partea IS.I.OR) la Regulamentul de punere în aplicare (UE) 2023/203: 1. la primirea cererii de efectuare a modificării, autoritatea competentă verifică dacă organizația îndeplinește cerințele aplicabile înainte de a da respectiva aprobare; 2. autoritatea competentă stabilește condițiile în care organizația își poate desfășura activitatea pe durata implementării modificării; 3. dacă a constatat că organizația îndeplinește cerințele aplicabile, autoritatea competentă aprobă modificarea.”